ਕਾਮਨਵੈਲਥ ਡਾਇਰੀ: ਭਾਰਤ-ਪਾਕਿਸਤਾਨ ਮੈਚ ਦਾ ਇੰਤਜ਼ਾਰ, ਟਿਕਟਾਂ ਵਿਕੀਆਂ\nਇੰਗਲੈਂਡ ਦੀ ਮਹਾਰਾਣੀ ਐਲਿਜ਼ਾਬੇਥ ਦੂਜੀ ਵੱਲੋਂ ਰਾਜਕੁਮਾਰ ਚਾਰਲਸ ਇਨ੍ਹਾਂ ਖੇਡਾਂ ਦਾ ਉਦਘਾਟਨ ਕਰਨਗੇ। ਉਨ੍ਹਾਂ ਨਾਲ ਉਨ੍ਹਾਂ ਦੀ ਪਤਨੀ ਕੈਮਿਲਾ ਵੀ ਹੋਣਗੇ।   

ਆਸਟਰੇਲੀਆ ਦੇ ਪ੍ਰਧਾਨ ਮੰਤਰੀ ਮਾਲਕਮ ਟਰਨਬੁਲ ਵੀ ਉੱਥੇ ਮੌਜੂਦ ਰਹਿਣਗੇ। ਉਦਘਾਟਨ ਸਮਾਗਮ 'ਚ ਖਿੱਚ ਕੇਂਦਰ ਹੋਵੇਗਾ 'ਡਿਡਗੇਰਿਡੂ ਆਰਕੈਸਟਰਾ' ਅਤੇ 'ਬੰਗਾਰਾ ਏਬਓਰਿਜਿਨੀਜ਼' ਦਾ ਬੈਲੇ ਡਾਂਸ। 

ਇਸ ਤੋਂ ਇਲਾਵਾ ਵ੍ਹੇਲ ਮੱਛੀ 'ਮਿਗਾਲੀ' ਦੀ ਇੱਕ ਵੱਡੀ ਮੂਰਤੀ ਵੀ ਵਿਖਾਈ ਜਾਵੇਗੀ। ਇਹ ਮੱਛੀ ਸਾਲ 'ਚ ਇੱਕ ਵਾਰ ਸਰਦੀਆਂ 'ਚ ਗੋਲਡ ਕੋਸਟ ਕੋਲੋਂ ਹੋ ਕੇ ਲੰਘਦੀ ਹੈ। 

ਪੂਰੇ ਕਰੇਰਾ ਸਟੇਡੀਅਮ ਨੂੰ ਗੋਲਡ ਕੋਸਟ ਦੇ ਇੱਕ 'ਬੀਚ' ਦੇ ਰੂਪ 'ਚ ਬਦਲ ਦਿੱਤਾ ਜਾਵੇਗਾ। ਪੂਰੇ ਸਟੇਡੀਅਮ 'ਚ 46 ਟਨ ਦੇ ਆਡੀਓ ਤੇ ਲਾਇਟਿੰਗ ਉਪਕਰਣ ਲਗਾਏ ਗਏ ਹਨ। 

ਕੁਈਨਜ਼ਲੈਂਡ ਦੀ ਪ੍ਰਧਾਨ ਮੰਤਰੀ ਅਨਸਤੀਸਿਯਾ ਪਲਾਜ਼ੇਜ਼ੁਕ ਇਸ ਗੱਲ ਤੋਂ ਬਹੁਤ ਨਾਰਾਜ਼ ਹਨ ਕਿ ਇਸ ਸਮਾਗਮ 'ਚ ਮੇਜ਼ਬਾਨ ਹੋਣ ਕਾਰਨ  ਉਨ੍ਹਾਂ ਨੂੰ ਬੋਲਣ ਨਹੀਂ ਦਿੱਤਾ ਜਾ ਰਿਹਾ ਹੈ। ਗੁੱਸੇ 'ਚ ਉਨ੍ਹਾਂ ਨੇ ਆਪਣਾ ਉਹ ਭਾਸ਼ਣ ਜਨਤਕ ਕਰ ਦਿੱਤਾ ਹੈ ਜਿਹੜਾ ਉਹ ਉੱਥੇ ਦੇਣ ਵਾਲੇ ਸਨ। 

ਸਵਾਗਤੀ ਭਾਸ਼ਣ ਗੋਲਡ ਕੋਸਟ ਕਾਮਨਵੈਲਥ ਕਾਰਪੋਰੇਸ਼ਨ ਦੇ ਮੁਖੀ ਪੀਟਰ ਬੇਟੀ ਅਤੇ ਸੀਜੀਐਫ਼ ਦੇ ਪ੍ਰਧਾਨ ਸੁਇਜ਼ ਮਾਰਟਿਨ ਦੇਣਗੇ। ਉਦਘਾਟਨੀ ਸਮਾਗਮ 'ਚ ਕੀ ਹੋਵੇਗਾ, ਇਸ ਸਬੰਧੀ ਜਾਣਕਾਰੀ ਨੂੰ ਜਨਤਕ ਨਹੀਂ ਕੀਤਾ ਗਿਆ। 

ਇੱਥੋਂ ਦੇ ਮਸ਼ਹੂਰ ਟੀਵੀ ਚੈਨਲ-9 ਦੀ ਐਕ੍ਰੇਡੇਸ਼ਨ (ਮਾਨਤਾ) ਇਸ ਕਰਕੇ ਖੋਹ ਲਈ ਗਈ ਹੈ ਕਿ ਉਨ੍ਹਾਂ ਨੇ ਉਦਘਾਟਨੀ ਸਮਾਗਮ ਦੇ ਅਭਿਆਸ ਦੀ ਫੁਟੇਜ ਦਿਖਾ ਦਿੱਤੀ ਸੀ। ਖੇਡ ਸ਼ੁਰੂ ਹੋਣ ਤੋਂ ਦੂਜੇ ਦਿਨ ਉਨ੍ਹਾਂ ਨੂੰ ਦੱਸਿਆ ਜਾਵੇਗਾ ਕਿ ਉਨ੍ਹਾਂ ਨੂੰ ਅੱਗੇ ਖੇਡਾਂ ਦੇ ਪ੍ਰਸਾਰਣ ਦੀ ਇਜਾਜ਼ਤ ਮਿਲੇਗੀ ਜਾਂ ਨਹੀਂ। 

ਚੈਨਲ 9 ਨੇ ਇਸ ਗਲਤੀ ਲਈ ਮੁਆਫ਼ੀ ਮੰਗੀ ਹੈ, ਪਰ ਪ੍ਰਬੰਧਕਾਂ ਦਾ ਤਰਕ ਹੈ ਕਿ ਜਦੋਂ ਸਟੇਡੀਅਮ ਦੇ ਅੰਦਰ ਜਾਂ ਆਲੇ-ਦੁਆਲੇ ਮੌਜੂਦ 16000 'ਵਾਲੰਟਿਅਰ' ਇਸ ਬਾਰੇ ਚੁੱਪ ਰਹਿ ਸਕਦੇ ਹਨ ਤਾਂ ਚੈਨਲ-9 ਕਿਉਂ ਨਹੀਂ?

ਸਭ ਦੀਆਂ ਨਜ਼ਰਾਂ ਭਾਰਤ-ਪਾਕਿਸਤਾਨ ਹਾਕੀ ਮੈਚ 'ਤੇ 

ਹਾਲਾਂਕਿ ਭਾਰਤ ਤੇ ਪਾਕਿਸਤਾਨ ਦਾ ਹਾਕੀ 'ਚ ਉਹ ਰੁਤਬਾ ਨਹੀਂ ਰਹਿ ਗਿਆ, ਜਿਹੜਾ ਇੱਕ ਜ਼ਮਾਨੇ 'ਚ ਹੋਇਆ ਕਰਦਾ ਸੀ, ਪਰ ਹੁਣ ਵੀ ਗੋਲਡ ਕੋਸਟ ਦੇ ਲੋਕਾਂ 'ਚ ਇਨ੍ਹਾਂ ਦੋਹਾਂ ਦੇਸ਼ਾਂ ਵਿਚਾਲੇ 7 ਅਪ੍ਰੈਲ ਨੂੰ ਹੋਣ ਵਾਲੇ ਹਾਕੀ ਮੈਚ ਦਾ ਬਹੁਤ 'ਕ੍ਰੇਜ਼' ਹੈ।

ਹਾਲਾਂਕਿ ਕਈ ਮੁਕਾਬਲਿਆਂ ਦੀਆਂ ਟਿਕਟਾਂ ਹਾਲੇ ਤੱਕ ਨਹੀਂ ਵਿਕੀਆਂ ਹਨ, ਪਰ ਭਾਰਤ-ਪਾਕਿਸਤਾਨ ਮੈਚ ਦੀਆਂ ਸਾਰੀਆਂ ਟਿਕਟਾਂ ਵਿੱਕ ਚੁੱਕੀਆਂ ਹਨ ਅਤੇ ਇੱਥੇ ਰਹਿਣ ਵਾਲੇ ਭਾਰਤੀ ਮੂਲ ਦੇ ਲੋਕਾਂ ਨੂੰ ਟਿਕਟ ਨਾ ਮਿਲਣ ਕਾਰਨ ਨਿਰਾਸ਼ਾ ਹੋ ਰਹੀ ਹੈ।    

ਗੋਲਡ ਕੋਸਟ 'ਚ ਬਹੁਤੇ ਭਾਰਤੀ ਪੰਜਾਬ ਤੋਂ ਹਨ ਅਤੇ ਉਹ ਸਾਰੇ ਹਾਕੀ ਦੇ ਦੀਵਾਨੇ ਹਨ। 

ਭਾਰਤ ਦੇ ਹਾਕੀ ਕੋਚ ਮਰੀਨੇ ਦੱਸਦੇ ਹਨ ਕਿ ਜਦੋਂ ਉਹ ਭਾਰਤ ਦੇ ਨਵੇਂ ਨਵੇਂ ਕੋਚ ਬਣੇ ਸਨ ਤਾਂ ਉਨ੍ਹਾਂ ਨੇ ਭਾਰਤੀ ਖਿਡਾਰੀਆਂ ਨੂੰ ਸਲਾਹ ਦਿੱਤੀ ਕਿ ਉਹ ਪਾਕਿਸਤਾਨ ਖ਼ਿਲਾਫ਼ ਮੈਚ ਨੂੰ ਦੂਜੇ...\n\ntl;dr:
ਅੱਜ ਦੁਨੀਆਂ ਦੇ ਕਰੀਬ ਡੇਢ ਅਰਬ ਲੋਕਾਂ ਦੀਆਂ ਨਜ਼ਰਾਂ ਹੋਣਗੀਆਂ ਕਰੇਰਾ ਸਟੇਡੀਅਮ 'ਤੇ ਜਿੱਥੇ 21ਵੀਆਂ ਕਾਮਨਵੈਲਥ ਖੇਡਾਂ ਦਾ ਸ਼ਾਨੋ ਸ਼ੌਕਤ ਨਾਲ ਆਗਾਜ਼ ਹੋਵੇਗਾ। ਸੁਰੱਖਿਆ ਤੇ ਆਵਾਜਾਈ ਨਾਲ ਜੁੜੀਆਂ ਮੁਸ਼ਕਿਲਾਂ ਅਤੇ ਟਿਕਟਾਂ ਦੇ ਬਿਨਾਂ ਵਿਕੇ ਵੀ ਪ੍ਰਬੰਧਕਾਂ ਨੂੰ ਪੂਰਾ ਭਰੋਸਾ ਹੈ ਕਿ ਇਹ ਹੁਣ ਤੱਕ ਦੀਆਂ ਸਭ ਤੋਂ ਸਫ਼ਲ ਕਾਮਵੈਲਥ ਖੇਡਾਂ ਹੋਣਗੀਆਂ।